Kukunguluka Chetu ChaChikungulwilo
Linangule vyakukunguluka chetu. Wana chihela chahakamwihi chakukungulukila.
Vyuma Muka Vyeji Kusolokanga haKukunguluka Chetu?
Vinjiho jaYehova veji kukungulukanga kavali muchalumingo. (Hepeleu 10:24, 25) Hakukunguluka kana tweji kukekesanga vyuma yahanjika Mbimbiliya nomu tunahase kuzachisa vyuma kana mukuyoya chetu.
Kakavulu vihande vyeji kupwanga hakukunguluka chetu vyeji kupwanga vyakushimutwila navatu vali mulizavu. Kukunguluka cheji kuputukanga nakukuma namwaso nakulomba.
Navaze kavapwa Vinjiho jaYehovako vanahase kupwa kukukunguluka chetu. Tweji kulanyanga vatu vosena vezenga nakukunguluka. Katweshi kufwetesako.
Kwanuka Kufwa chaYesu
Mwaka himwaka tweji kwanukanga kufwa chaYesu mukaye kosena.
Tweji kulinga ngocho mwomwo tweji kukavangizanga lushimbi alwezele vaka-kumukavangiza ngwenyi: “Twalenuho lika kulinganga ngocho mungwanukilengaho ami.” (Luka 22:19) Chilika kana nachikapwako cheka lyaChivali, March 26, 2013. Ngocho tuli nakumilomba mukapweko kuchilika kana. Vatu vosena vanahase kwiza kukukunguluka kanechi ngana muze chapwa kukunguluka chetu chosena. Katweshi kufwetesa vatuko.
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn